*Ezt pedig azért kérdezte tőle, hogy próbára tegye, mert ő már tudta, mit fog tenni.*

 (Jn 6,6)

A tanítványok ezzel a kérdéssel kihívás elé kerültek. Jézus arra várt, hogy előjöjjön a természetfeletti gondolkodásmód. Még nem ez volt a csoport első reakciója.

A tanítványok már egy ideje Jézussal jártak, de még nem hatotta át őket Jézus munkásságának lényege. Nem saját erőből végezni, hanem az Atya akaratát keresni. Ha benne vagyok ebben az akaratban, akkor a dolgok végbemennek. Ha kell, a természetfeletti is bekapcsolódik. De nem lesz szükségtelen vagy felesleges a fizikai, a mi részünk sem! Nem válunk robottá, hanem munkatársak leszünk. Micsoda kiváltság: Isten munkatársa lenni a földön.

Jézus tudta mit fog tenni. Már előre. A kérdésével pont munkatársakat toboroz. Ma téged is megszólít! *Vadon Gyula*